See on väga lihtne - sa kas kasutad seda, või kaotad selle.
Jumala süsteemi järgi on nii,
et kui sa ei kasuta seda, mida Ta on sulle andnud,
siis Ta leiab kellegi teise
tegema seda, mida sul oleks võimalik teha.
Igaüks teist osaleb jumalariigi töös.
IGAPÄEVAELU RÕÕMUD
Olete kindlasti kuulnud talentide tähendamissõnast.
Kui paljud on?
See lugu on Matteuse 25. peatükis, kus viinamäe omanik läheb ära
ja jätab osadele oma sulastest teatud hulga raha,
oodates, et nad investeeriks ja kasutaks seda,
nii et, kui ta tagasi tuleb,
saaks nad anda talle tagasi rohkem kui ta neile jättis.
Ma ei hakka kogu seda lugu ümber rääkima,
aga esimene sulane investeeris selle ja sai midagi tagasi.
Teine tegi seda sama.
Kolmas sulane aga kartis ja mattis oma talendi maha.
Kui siis isand tagasi tuli,
ütles ta kahele esimesele, et nad olid tublid ja tegid hästi.
Mitte nad kõik ei saanud samal hulgal talente -
igaüks neist sai vastavalt oma võimetele.
Jumal ei oota meilt kõigilt ühte ja sama.
Mitte kõiki meid pole kutsutud kirjutama 120 raamatut,
tegema ühte ja sama asja või laulma nagu Phil.
Aga mida iganes me suudame teha, on and, mille Jumal on meisse pannud
ja mida Ta on teinud kellegi teise pärast ja heaks.
Olete te ikka kuuldel?
Nii et, kui ma oleks kade mõne hea laulja peale,
oleks see lihtsalt naeruväärne,
sest Jumal pole andnud neile seda andi nende endi heaks,
vaid selleks, et teie saaks õnnistatud.
Jumal on andnud mulle kõnelemise anni,
mis on toonud mulle kuhjaga tööd kaela,
aga seda mitte minu, vaid teie heaks.
Jah, ma naudin seda, mida ma teen,
aga ma pean selle nimel tööd tegema, samas kui te saate seda nautida.
Te ei pea muusiku kombel tegema kuskil tagatoas proovi
või treenima igapäevaselt oma häält.
Kõik, mida inimesed teevad, nõuab tööd.
Nii et Jumal annab meile just nii palju, kui millega suudame toime tulla,
aga Ta ootab meilt tagasi rohem kui seda, mille Ta meile andis.
Sest Ta on paljundamise Jumal.
Sellele viimasele sulasele, kes ütles, et ta kartis
ja kes mattis oma talendi maha,
andes isandale tagasi just selle, mille oli temalt saanud,
siis Jumal nimetas teda halvaks ja laisaks sulaseks.
Ta käskis selle talendi ta käest ära võtta
ja anda sellele, kellel oli kõige rohkem.
Nii et see on väga lihtne - sa kas kasutad seda, või kaotad selle.
Jumala süsteemis on nii,
et kui sa ei kasuta seda, mida Ta on sulle andnud,
siis Ta leiab kellegi teise
tegema seda, mida sul oleks võimalik teha.
Igaüks teist osaleb jumalariigi töös.
Ma kuulutasin just praegu, et igaüks teist on ordineeritud.
Kui oled usklik, oled ordineeritud tegema jumalariigi tööd.
Aamen?
Räägime kiirustamise ja hõivatuse needusest.
Kui paljud teist on liiga hõivatud?
Ärge nüüd tõste oma kätt nii poole peale, vaid ikka korralikult.
Kui üks mu lastelastest oli 8-aastane...
Ta on täna 18 ja ka siin teenistusel.
Abby, ma ei tea, kas mäletad seda või mitte,
aga püüan täpselt tsiteerida, mida ütlesid.
Abby pidi kirjutama kirjandi teemal,
et kui ta peaks midagi kinkima, siis mida ta kingiks?
Ta kirjutas:
"Ma kingiks oma vanaemale aega, sest ta on alati nii hõivatud."
Inimesed märkavad.
Ta oli tookord 8-aastane,
aga ta märkas, et vanaema on koguaeg hõivatud.
Ära ole nii hõivatud hõivatud olemisega,
et sul pole aega asjade jaoks, mis on elus kõige olulisemad.
Ära lihtsalt pargi oma last teleka ette, aga suhtle temaga.
Ameeriklased on nii hõivatud
ja me peame seda kui auasjaks, olles nii uhked selle üle.
"Las ma rääkida sulle, kui hõivatud ma olen
ja mida kõike olen teinud."
Tahaks selle peale vahel küsida: "On see ka midagi väärt
ja üldse midagi, mida peaksid tegema?"
Usun, et olete minuga nõus,
et tänapäeval valitseb mittesõnapidamise epideemia.
Mul on nii kõrini sellest.
Nii kõrini sellest,
et sul on kellegagi kohtumine ja ta ei ilmugi kohale.
Ta isegi ei teata oma mittetulekust.
Helistad ja küsid, mis juhtus
ja saad vastuseks: "Anna andeks, aga mul oli nii kiire!"
"Arvasin, et helistad mulle tagasi."
"Anna andeks, aga mul oli nii kiire. Nii palju asju on teoksil!"
Tead mis?
See on ühtaegu nõme kui mage vabandus.
Jah, vahel võid tõesti kiirustades unustada midagi,
aga kui vabandad oma mittesõnapidamist hõivatusega,
on aeg oma graafikud üle vaadata.
Las ma öelda, miks, uskuge siis seda või mitte,
aga meil kõigil on täpselt ühepalju aega -
24 tundi ööpäevas.
See pole nii, et mul on liiga palju aega ja sul pole seda piisavalt.
Jah, osad võivad elada kauem kui teised,
aga meil kõigil on 24 tundi päevas.
On hämmastav, kuidas osa inimesi suudab selle ajaga väga palju,
samas kui teised ei tee oma ajaga mitte midagi.
Nii et kui oledki hõivatud,
siis millega?
Mida sul on päeva lõpuks ette näidata?
Mida sul on oma elu lõpuks ette näidata?
Kui palju tõeliselt häid sõpru sul on?
Suhetesse peab investeerima aega.
Ma ei taha olla lugupidamatu oma lahkunud ema-isa suhtes,
kes, tänu Jumalale, on taevas,
nii et nad ei saa pahandada mu peale nagunii.
Nähes nüüd elu teiselt poolt, oleks nad sellega muidugi nõus,
aga mu ema ja isa
sisuliselt raiskasid oma elu ära.
Mu isa suri 86-aastaselt
ja mitte keegi ei hoolinud temast grammigi.
Tal polnud ühtegi sõpra.
Ma hoolitsesin oma ema-isa eest, kuni nende surmatunnini
ja püüdsin nendega viisakalt ümber käia.
Aga tänu kõigele, mis mu elus oli juhtunud,
polnud mul nendega tõelist ema-isa suhet.
Mu ainus vend tegi aga enesetapu, olles uimastite- ja alkoholisõltlane.
Mu vanematel polnud raha, nad olid haiged
ega suutnud hoolitseda iseenda eest.
Elu on kingitus Jumalalt.
Iga päev, mis on sulle antud, on väga kallis kingitus.
Kui ütlen: "Ära raiska seda!",
ei mõtle ma selle all, et peaksid koguaeg töötama.
Me peame õppima tundma ära Jumala rütmid,
et teada, mida ja millal teha ja mitte olla juhitud oma tunnetest.
Kui tead, et su kodus valitseb segadus
ja sa vajad paari päeva selle korrastamiseks,
siis sa ei saa lasta kellegi telefonikõnel ja kutsel
tõmmata end midagi muud tegema.
Pead suutma öelda "ei"
ja keskenduma sellele, et kõik mis tarvis, saaks tehtud.
Aga samas võib olla ka aegu, kus parem on mitte töötada
ja vedeleda hoopis diivanil ning vaadata päev läbi filme.
See pole aja raiskamine, kui see on midagi, mida vajad.
Kui aga teed seda igapäevaselt,
siis on sellega probleem.
Me vajame tasakaalustatud elu, mitte pidevalt hõivatud olemist.
Las ma öelda sulle midagi.
Sa pühendad oma aega asjadele, mis on tõeliselt olulised su jaoks.
Kui miski on tõeliselt oluline su jaoks,
leiad ka aega selle tegemiseks.
Nii et ütlus: "Mul lihtsalt pole aega Piibli uurimiseks",
"Mul lihtsalt pole aega palvetamiseks."
Mis mõttes?
Ega aeg ju peida end su eest - see on otse su nina all!
Sa ei pea seda kuskilt otsima, sest see on sul juba olemas.
Pead lihtsalt oma ajakasutuse veidi ümber muutma,
seades olulisemad asjad esikohale.
Sest kui seda teed, loksuvad ka kõik muud asjad paika.
Ära pea tühiseid asju kõige olulisemaks.
Aamen?
Olen kirjutanud raamatu: "Püüa päeva!"
Mul on neid siin 400 kaasas ja ma ootan, et ostaksite need ära.
John Maxwell, kellest paljud teist on kuulnud
ja keda mul on eesõigus pidada oma sõbraks,
on öelnud, et me peaks pühendama 80% oma ajast
neile 20%le oma tugevustest, mis on meie kõige tugevamad küljed.
Enamus inimesi raiskab oma aega oma nõrkuste tugevdamise peale,
suutes parandada olukorda vaid õige pisut,
isegi, et panustavad sellesse täiega.
Samas aga eiravad nad oma tugevuste arendamist
ja kõike seda, milles nad võiks olla tõeliselt hiilgavad.
Kui iga asi on meie jaoks esmatähtis, pole miski esmatähtis
ja me elame segadust ning pinget täis elu.
Osa inimesi püüab teha kõike,
nii et lõpuks ei tee nad ühtki asja tõeliselt hästi.
Aamen?
Peter Drucker ütles: "Pole midagi kasutumat,
kui nende asjade efektiivne tegemine, mida ei peaks üldse tegema."
Las ma öelda seda veelkord: "Pole midagi kasutumat,
kui nende asjade efektiivne tegemine, mida ei peaks üldse tegema."
Üks asi, mida tegema peame,
peitub Pauluse palves Fil. 1:9-11 (laiendatud piiblitõlge).
Pauluse palveid on täitsa huvitav näha,
sest need erinevad täiesti neist palvetest, mida me palume.
"Mu palve on, et õpiksite ära tundma ja väärtustama seda,
mis on suurepärane.
Tundes ära parima ja eristades moraalseid erinevusi,
et oleksite puhtad ja laitmatud Kristuse päevani,
elades elu, mis juhib teisi patust eemale."
Üks põhjus, miks mulle meeldib Piibli laiendatud tõlge, on selles,
et ma saan sealt palju rohkem kätte ja kõik on täiega selge.
Paulus tahab, et elaksime elu, mis juhiks teisi eemale patust.
Olete seda varemgi kuulnud, et hea on vahel parima vaenlane.
Me arvame, et teeme midagi head,
kui töötame kirikus 5-6 päeva nädalas,
samas kui võib-olla oleks parem töötada seal 2 päeva
ja pühendada ülejäänud aeg oma teismelistest lastega suhtlemisele
et nad ei peaks omandama kõike vajalikku internetist.
Ja siis sa oled pahane nende halva suhtumise pärast.
Tahan järgmine kord rääkida kärpimisest.
Kui paljud teist teavad, mis asi kärpimine on?
Oo jaa!
Peate olema ikka julged, et homme tagasi tulla.
Jeesus ütles Jumala kohta:
"Iga oksa minu küljes, mis ei kanna vilja, lõikab ta ära,
ja igaühte, mis kannab vilja, ta puhastab,
et see kannaks rohkem vilja."
Ma sain lõpuks asjale pihta -
sind lõigatakse ja kärbitakse nii vilja kandes kui vilja mitte kandes
ehk kogu asja tuum on see, Jumal ei jäta sind rahule!
Ta ei lase sul jääda samaks.
Aamen?
Jumal on meil kannul,
soovides muuta igat ühte meist paremaks inimeseks,
et esindaksime Teda paremini maailma keskel,
kus tuhandeid inimesi sureb iga päev ja läheb põrgu.
Siin maa peal aga on piisavalt kristlasi,
mistõttu, kui me kõik läheks välja ja ka elaks välja seda, mida usume,
siis usun siiralt, et kogu maailm oleks juba päästetud,
Jeesus tuleks tagasi
ja kogu see maine jama olleks ammu juba läbi.
Sa ei saa minna tagasi koju ja jätkata endist viisi.
Pead siit konverentsilt tagasi koju jõudes
olema kena kellegi vastu.
Ma ei taha küll, et keegi mõtleks sind nähes:
"No seal Joyce Meyeri konverentsil käigust
polnud küll mingit kasu!"
Tahan, et nad näeksid sinus nii suurt muutust,
et aasta pärast nad lausa anuks, et tuleksid jälle mu konverentsile.
"Palun mine!"
Kärpimine tähendab surnud osade ära lõikamist.
Jumal pole huvitatud surnud asjadest.
Aamen?
Üks mees, keda Jeesus endaga kutsus,
palus, et ta võiks enne oma surnud sugulase matta.
Jeesus aga ütles:
Järgne mulle ja lase surnuil oma surnud matta!”
Mis on need surnud asjad su elus?
Asjad, mis röövivad su aega, aga ei kanna mingit head vilja.
Igaüks teist - sh ma ise - ,
kui oleksime tõeliselt ausad selles osas,
mida me oma ajaga teeme,
siis me kõik leiaks aega, et teha tõeliselt olulisi asju elus,
milleks on osadus Jumalaga, Tema Sõna tundmine,
heade suhete arendamine jne.
Kõik need asjad on palju olulisemad kui raha kokkuajamine.
Need on.
Me aga kulutame nii palju aega edukuse redelil ronimiseks.
Ära kuluta kogu oma elu sellele,
sest kui tippu jõuad, võid avastada, et su redel oli vastu vale maja seina.
Arvasid, et said, mida tahtsid,
kui samas see polnudki see, mida tahtsid.
Ära ole ainuüksi hõivatud, aga vaata ka, et kannaksid head vilja.
Kanna hoolt selle eest,
et 90-aastaselt - oma elu lõpusirgel, kogeksid kõike muud kui kahetsusi.
Ma olen elus kõvasti vaeva näinud ja läinud läbi väga rasketest asjadest,
aga ma võin rõõmuga öelda ja loodan, et enamus teist samuti,
et kui Jeesus tuleks mulle täna järele, jätan ma maha ühe pärandi.
Midagi, mis saab aidata inimesi veel aastaid peale minu lahkumistki.
Ja keegi jääb minust kindlasti puudust tundma.
Aamen?
On nii palju inimesi, kes surevad, ilma, et keegi neid igtsema jääks,
sest nad ei jätnud endast midagi maha.
Ära ole keegi, kes lihtsalt imab kõike endasse ja endale,
vaid ole keegi, kes jagab välja;
kes kus iganes käies muudab kellegi elu paremaks;
kes annab midagi juurde, kus iganes ta ka ei käiks.
Saad ise nii palju rõõmsamaks.
Ärge muretsege, ma ei kao veel kuhugi!
Ma jään teile veel pikaks ajaks närvidele käima.
Lükatagu mind või ratastoolis lavale, aga seni, kuni mu suu liigub...
Ma ei ole allaandja.
Mu käest küsitakse tihti: "Kas sa pensionile ei mõtle jääda?"
Kuidas aga jääda pensionile oma elu kutsumisest?
Et siis, lähen Jumala juurde ja ütlen: "Ma jään nüüd pensionile.
Kas maksaksid mulle palun jutlustaja pensionit?"
Luuka 10:38.
Te siin naerate, kui ma ei tee üldse naljagi.
"Aga kui nad teed käisid, astus Jeesus sisse ühte külla.
Keegi naine, Marta nimi, võttis ta vastu.
Ja sel naisel oli õde, keda hüüti Maarjaks.
Maarja istus maha Issanda jalgade juurde
ja kuulas tema kõnet.
Marta aga oli ametis mitmesuguste toimetustega.
Ja ta tuli Jeesuse juurde ning ütles: Issand, kas sa ei hooli sellest,
et mu õde jättis mu üksinda toimetama?
Ütle talle nüüd, et ta tuleks mulle appi!”
See on just see,
milline üks ülitoimekas
ja pööraselt tegus inimene on -
ta ei talu, kui keegi naudib lihtsalt mõnusat olemist.
Ta arvab, et kõik peavad rabama just nagu tema.
"Aga Issand vastas talle:
Marta, Marta, sa muretsed ja vaevad ennast paljude asjadega,
aga tarvis on vaid üht.
Maarja on ju valinud hea osa, mida ei võeta temalt ära.”
Las ma öelda paar sõna muretsemise kohta.
Iga päev, mille kulutame muretsemisele,
on täielikult raisku lastud päev.
Miks?
Sest muretsemine ei muuda mitte midagi.
Piibel ütleb, et muretse palju tahad,
see ei anna sentimeetritki su pikkusele juurde.
Muretsemisest pole mingit tolku.
See on kui päev läbi kiiktoolis kiikumine -
pakub sulle küll tegevust,
aga päeva lõpuks oled ikka sama koha peal.
Ma ei ütle, et ma ei muretseks vahel,
aga see on aidanud mul mõista, et ma raiskan oma aega,
sest see ei muuda nagunii midagi.
Teine asi, mis on samuti täielik aja raiskamine,
on enesehaletsus.
Mine tea, ehk teeme sellele veel täna õhtul lõpu?
"Vaene, väike mina, mul on nii kahju endast."
Võid olla haletsev või väeline, aga mitte mõlemat korraga.
Aamen?
Nii palju viise, kuidas raiskame oma aega,
samas kui Jumal tahab, et elaksime targasti.
Teate, mida ma usun, et tarkus on?
See on mu enda väikene definitsioon,
aga ma usun, et tarkus tähendab millegi tegemist täna,
mille üle hiljem rõõmu tunned.
Inimene, kellel puudub enesekontroll,
tegutseb vastavalt oma tunnetele või tahtmistele
või sellele, mis vajab karjuvalt tegemist.
Kui saatan suudab hoida sind pidevalt kui oravat rattas,
võib mõni asi sulle pidevalt "näkku karjuda".
Nii pead võrdlema selle tegevuse vilja ja jõupingutust, mis sellele kulub.
Kui paljud teist usuvad,
et kui vaataksite tõesti ausalt oma ajakasutusele otsa,
et siis seal on asju, mida saaks kergesti välja jätta?
Heakene küll.
Kuid teate, mis?
Kui olete pideva hõivatuse tõttu pidevalt närvis,
siis see on teie enda süü!
Tuletan siinkohal veelkord meelde,
et Piiblis pole kuskil öeldud, et peaksime olema hõivatud,
küll aga seda, et peaksime olema viljakad.
Tõlge: Anne-Ly Raukas